CELEX: 32021R2263
Language: lv
Date: 2021-12-17 00:00:00
Title: Komisijas Īstenošanas regula (ES) 2021/2263 (2021. gada 17. decembris), ar ko Īstenošanas regulu (ES) 2016/323 groza attiecībā uz alkoholisko dzērienu patstāvīgu sīkražotāju sertifikāta kodu

20.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 455/20
               
            
         KOMISIJAS ĪSTENOŠANAS REGULA (ES) 2021/2263
         (2021. gada 17. decembris),
         ar ko Īstenošanas regulu (ES) 2016/323 groza attiecībā uz alkoholisko dzērienu patstāvīgu sīkražotāju sertifikāta kodu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2012. gada 2. maija Regulu (ES) Nr. 389/2012 par administratīvu sadarbību akcīzes nodokļu jomā un ar ko atceļ Regulu (EK) Nr. 2073/2004 (1) un jo īpaši tās 9. panta 2. punktu, 15. panta 5. punktu un 16. panta 3. punktu,
         tā kā:
         
                     (1)
                  
                  
                     Komisijas Īstenošanas regulā (ES) 2021/2266 (2) ir noteikts paraugs Padomes Direktīvas 92/83/EEK (3) 23.a panta 1. punktā minētajam sertifikātam, kas dalībvalstīm jāizsniedz alkoholisko dzērienu patstāvīgiem sīkražotājiem. Minētajā regulā ir noteiktas arī atsauces, kas minētajiem ražotājiem jāizdara administratīvajā dokumentā par alkoholisko dzērienu pārvietošanu saskaņā ar Padomes Direktīvas 2008/118/EK (4) IV un V nodaļu.
                  
               
                     (2)
                  
                  
                     To elektronisko ziņojumu struktūra un saturs, kurus izmanto akcīzes preču pārvietošanai atliktās nodokļa maksāšanas režīmā, ir noteikti Komisijas Regulas (EK) Nr. 684/2009 (5) I pielikumā. Minētajā pielikumā ir arī norādīti elementi, kas vajadzīgi konkrētu datu posteņu aizpildīšanai minētajos elektroniskajos ziņojumos, tostarp sertifikāta veids administratīvā dokumenta 18.e ailē, ja kods ir jānorāda saskaņā ar Komisijas Īstenošanas regulas (ES) 2016/323 (6) II pielikuma 15. kodu sarakstu.
                  
               
                     (3)
                  
                  
                     Lai administratīvajā dokumentā alkoholisko dzērienu pārvietošanai varētu identificēt alkoholisko dzērienu patstāvīgā sīkražotāja sertifikātu, ir lietderīgi Īstenošanas regulas (ES) 2016/323 II pielikuma 15. kodu sarakstā pievienot īpašu kodu un aprakstu sertifikātam, kā minēts Īstenošanas regulā (ES) 2021/2266.
                  
               
                     (4)
                  
                  
                     Tāpēc Īstenošanas regula (ES) 2016/323 būtu attiecīgi jāgroza.
                  
               
                     (5)
                  
                  
                     Šīs regulas piemērošana būtu jāatliek līdz 2022. gada 1. janvārim, lai to saskaņotu ar to valsts pasākumu piemērošanu, kas ieviesti Padomes Direktīvas (ES) 2020/1151 (7) transponēšanai.
                  
               
                     (6)
                  
                  
                     Šajā regulā paredzētie pasākumi ir saskaņā ar Akcīzes nodokļa komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2016/323 II pielikuma 15. kodu sarakstā iekļauj šādu rindu:
            
               
                           “19.
                        
                        
                           Alkoholisko dzērienu patstāvīga sīkražotāja sertifikāts”.
                        
                     
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 121, 8.5.2012., 1. lpp.
         
         
            (2)  Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām (skatīt šā Oficiālā Vēstneša 26. lpp.).
         
            (3)  Padomes Direktīva 92/83/EEK (1992. gada 19. oktobris) par to, kā saskaņojams akcīzes nodoklis spirtam un alkoholiskajiem dzērieniem (OV L 316, 31.10.1992., 21. lpp.).
         
            (4)  Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV L 9, 14.1.2009., 12. pp.).
         
            (5)  Komisijas Regula (EK) Nr. 684/2009 (2009. gada 24. jūlijs), ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (OV L 197, 29.7.2009., 24. lpp.).
         
            (6)  Komisijas Īstenošanas regula (ES) 2016/323 (2016. gada 24. februāris) ar ko nosaka sīki izstrādātus noteikumus par sadarbību un informācijas apmaiņu starp dalībvalstīm attiecībā uz precēm, uz kurām attiecas akcīzes nodokļa atliktā maksāšana saskaņā ar Padomes Regulu (ES) Nr. 389/2012 (OV L 66, 11.3.2016., 1. lpp.).
         
            (7)  Padomes Direktīva (ES) 2020/1151 (2020. gada 29. jūlijs), ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (OV L 256, 5.8.2020., 1. lpp.).